
Për disa ndryshime në vendimin nr. 419, datë 14.4.2011, të Këshillit të Ministrave  “Për miratimin e afateve dhe të skemës së shpërndarjes së fondeve të dëmshpërblimit për ish-të dënuarit politikë të regjimit komunist”

Në mbështetje të nenit 100 të Kushtetutës dhe të nenit 32 të ligjit nr. 9831, datë 12.11.2007 “Për dëmshpërblimin e ish-të dënuarve politikë të regjimit komunist”, të ndryshuar, me propozimin e Ministrit të Drejtësisë, Këshilli i Ministrave

Vendosi:

1. Në pikën 6, të vendimit nr. 419, datë 14.4.2011 të Këshillit të Ministrave, bëhen ndryshimet e mëposhtme:
  a) Shkronja “a” ndryshohet, si më poshtë vijon:
“a) Afati i shpërndarjes së këstit të dytë fillon më 26 mars 2012.
  b) Në shkronjat “b”, “c”, “ç”,  “d”, “dh”, dhe “e” hiqen fjalët “… për të gjitha subjektet përfituese …”
2. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

